ເພື່ອແນໃສ່ຍູ້ແຮງການຮ່ວມມື, ພົບປະແລກປ່ຽນ ແລະ ຮ່ວມສຳພັນລະຫວ່າງ ບັນດາວິຫສາກິດ ຫວຽດນາມ ແລະ ມາເລເຊຍ, ວັນທີ 20 ທັນວາ, ສະມາຄົມວິສາຫະກິດ ຫວຽດນາມ ປະຈຳ ມາເລເຊຍ (VMBIZ) ແລະ ກຸ່ມບໍລິສັດ ການເງິນ Blue Ocean (BOCGB) ໄດ້ລົງນາມບົດບັດທຶກຊ່ວຍຈຳ (MOU).
ຕາມເນື້ອໃນ MOU, VMBIZ ແລະ BOCGB ໄດ້ເຫັນດີຊຸກຍູ້ຄວາມເຂັ້ມແຂງຂອງເຄືອຂ່າຍນັກທຸລະກິດ, ວິສາຫະກິດຂອງຕົນ, ສ້າງພື້ນຖານ ແລະ ສະພາບແວດລ້ອມແຫ່ງການຮ່ວມມືດຳເນີນທຸລະກິດ, ການຈັດບັນດາເຫດການເພື່ອໃຫ້ນັກທຸລະກິດ ແລະ ວິສາຫະກິດສອງປະເທດພົບປະກັນ, ຊອກຫາຄູ່ຮ່ວມມືທີ່ມີທ່າແຮງ, ລະດົມແຫຼ່ງກຳລັງສຳລັບບັນດາໂຄງການລົງທືນທີ່ມີປະສິດຕິຜົນສູງ.
ທັງສອງຝ່າຍຍັງເຫັນດີສະໜັບສະໜູນການສະໜອງຂໍ້ມູນຂ່າວສານກ່ຽວກັບໂຄງການ, ການຕະຫຼາດ ແລະ ການປັບປຸງນະໂຍບາຍທີ່ກ່ຽວຂ້ອງ ເພື່ອແນໃສ່ຊ່ວຍໃຫ້ສະມາຊິກສາມາດ ກຳແໜ້ນໂອກາດການລົງທືນ, ດຳເນີນທຸລະກິດໃຫ້ເປັນຢ່າງດີ ບໍ່ພຽງແຕ່ຂອງສອງປະເທດເທົ່ານັ້ນ, ຫາກຍັງຢູ່ໃນພາກພື້ນແລະທົ່ວໂລກອີກດ້ວຍ.
ນອກຈາກການຮ່ວມມືວິສາຫະກິດ ແລະ ນັກທຸລະກິດ, VMBIZ ແລະ BOCGB ຍັງມີຄວາມຫວັງຢາກກາຍເປັນຂົວຕໍ່ເພື່ອຊຸກຍູ້ການຮ່ວມມືລະຫວ່າງບັນດາອົງການທີ່ບໍ່ຂຶ້ນກັບລັດຖະບານຂອງສອງປະເທດ, ເພີ່ມທະວີການຮ່ວມມື ແລະ ການເຊື່ອມໂຍງ, ປະກອບສ່ວນນຳການພົວພັນອັນດີງາມລະຫວ່າງຫວຽດນາມ ແລະ ມາເລເຊຍ ນັບມື້ນັບມີຄວາມແທດຈິງ ແລະ ເລິກເຊິ່ງກ່ວາອີກ.
ກ່າວຄຳເຫັນທີ່ພິທີລົງນາມ, ທ່ານ ເຈິ່ນທ໊າຍວຽດ ເອກອັກຄະລັດຖະທູດ ຫວຽດາມ ປະຈຳ ມາເລເຊຍໃຫ້ຮູ້ວ່າ: ຍາມໃດຫວຽດນາມກໍ່ຖືເປັນສຳຄັນການພົວພັນກັບ ມາເລເຊຍ ແລະ ປາດຖະໜາຢາກຊຸກຍູ້ການພົວພັນຄູ່ຮ່ວມມືຍຸດທະສາດ, ຕິດພັນກັບຜົນປະໂຫຍດສອງຝ່າຍກັບມາເລເຊຍ, ໃນນັ້ນມີເສດຖະກິດ, ການຄ້າ, ການລົງທຶນແມ່ນເສົາຄ້ຳສຳຄັນ. ປັດຈຸບັນ, ຫວຽດນາມໄດ້ກາຍເປັນຈຸດນັດພົບຂອງຫຼາຍກຸ່ມບໍລິສັດໃນໂລກ. ຄຽງຄູ່ກັນນັ້ນ, ຫວຽດນາມຍັງແມ່ນຕະຫຼາດທີ່ເຕັມໄປດ້ວຍຄວາມສາມາດບົ່ມຊ້ອນດ້ວຍປະຊາກອນເກືອບ 100 ລ້ານຄົນ, ດັ່ງນັ້ນ, ອາດເວົ້າໄດ້ວ່າ ກາລະໂອກາດແມ່ນໃຫຍ່ຫຼວງທີ່ສຸດ. ເລື່ອງVMBIZ ແລະ BOCGB ລົງນາມໃນ MOU ໄດ້ສ້າງບາດກ້າວເປີດສາກທີ່ສະດວກ, ແຕ່ 2 ຝ່າຍຄວນປະຕິບັດການຫັນແນວຄວາມຄິດໃຫ້ປະກົດຜົນເປັນຈິງ.
ບຸນຄົງ